དྲིས་སྐུད་པ་དང་། གསེར་དངུལ་གྱིས་སྤྲས་
པ་དང་། དྲིལ་བུ་གཡེར་ཀས་བཤིབས་པའི་གོས་ཀྱི་སྟེང་དུ་རྫི་བར་གསོལ་བ་ན། དེའི་
སྟེང་དུ་དུག་པ་སོགས་གནང་བ་ལྟ་བུ་དང་། ཆོམ་རྐུན་ལ་སོགས་པའི་འཇིགས་པ་དང་
བཅས་པའི་ཚེ། དགེ་འདུན་དང་མཆོད་རྟེན་ལ་ཕུལ་བའི་དབྱིག་དང་གསེར་ལ་སོགས་
པ་སྦ་བའི་ཕྱིར་རེག་པ་དང་། རེག་ཏུ་གཞུག་པ་དང༌། དེའི་ཕྱིར་ས་བརྐོ་བ་དང་།
ཕྱིས་ས་འོག་ནས་དབྱུང་བའི་ཕྱིར་ས་བརྐོ་བ་གནང་བ་ལྟ་བུ་རྣམས་སོ། །སྤྱིར་རང་
གཞན་གྱི་གཙོ་བོ་མ་ཡིན་པའི་བར་ཆད་གསུམ་གང་ཡང་རུང་བ་དང་། ཆང་མ་གཏོགས་
པའི་བཅས་རྐྱང་རྣམས་ནང་འདོམས་པ་ཙམ་གྱིས་གནང་བ་མ་ཡིན་གྱི་བཅས་པ་བསྲུང་
- 6 -.

བསླབ་བྱ་གནང་བཀག་རབ་གསལ།
༼མ༽
བ་དང་། འར་ཆད་བསྲུང་བའི་དགོས་པ་བློས་གཞལ་བའི་ཚེ་གང་དགོས་པ་ཆེ་བའི་
དབང་དུ་གཏོང་བ་ཡིན་ནོ། །རང་གི་གཙོ་བོའི་བར་ཆད་གསུམ་གང་རུང་དང་། གཞན་
གྱི་གཙོ་བོའི་བར་ཆད་གསུམ་གང་རུང་འདོམས་པའི་ཚེ་ནི། རང་གི་བར་ཆད་བསྲུང་བ་
ལ་འཇུག་པར་བྱ་སྟེ། ལས་དང་པོ་བས་རང་བསྲུང་བ་གཙོ་བོ་ཡིན་པའི་ཕྱིར་དང༌། རང་
གི་ལ་མི་གནོན་ན་ཞེས་སོགས་གསུངས་པས་སོ། །སྔར་དྲངས་པའི་ལུང་ཁུངས་མ་སྨོས་
པ་རྣམས་ནི། མདོ་རྩ་བ་ལས་དྲངས་པ་ཡིན་ནོ། །ཚིག་འདི་རྣམས་ནི་རྗེ་འདུལ་འཛིན་
པའི་བསླབ་བྱ་ཆེན་མོའི་ངོ་བཤུས་ཡིན་ལ། དེ་ཡང་བྱིན་ལེན་དང་། མེ་རེག་དང་། ལག་
ཉ་གསོག་འཇོག་སོགས་བསྲུང་བ་གལ་ཆེ་ཞིང་། དེ་བས་ཚུལ་ཁྲིམས་བསྲུང་བ་གལ་
3
ཆེ། དེ་བས་དགེ་སྦྱོང་གི་ཚུལ་གྱི་བར་ཆད་དེ་ཐོས་བསམ་སྒོམ་གསུམ་ཁྱད་པར་ཅན་གྱི་
བར་ཆད་བསྲུང་བ་གལ་ཆེ་བས། གལ་ཆེ་ཆུང་དང་དགག་བྱ་དང་དགོས་པ་ཇི་ལྟར་
འདུག །རང་གིས་འཕྲལ་དུ་རྩི་ཡིན་བཅས་རྐྱང་རྣམས་བསྲུང་རྒྱུ་ཡིན་གྱི། ཨུ་ཚུགས་
ཀྱིས་དུས་ཐམས་ཅད་དུ་བསྲུང་དགོས་པ་མིན་པར་གསུངས་པ་འདི་གོ་དགོས་ཏེ།
ལྟར་ཁ་ཅིག་གིས་དེ་ལྟར་མི་ཤེས་པར་གལ་ཆེ་བའི་ཚུལ་ཁྲིམས་དགེ་སྦྱོང་ཚུལ་ཡལ་བར་
ཤོར་བ་ལ་རྟོག་དཔྱོད་མེད་པར་བྱས་ནས། དགག་བྱ་དགོས་པ་གལ་ཆུང་བའི། བྱིན་
ལེན་ལག་ཉ་མེ་རེག་སོགས་བསྲུང་བ་ལ་རྩལ་དུ་འདོན་པར་སྣང་ངོ༌། །རིག་པ་ཡོད་པ་
ཞིག་ཡིན་ན། ཚུལ་(༤བ)ཁྲིམས་ཀྱི་བར་ཆད་དུ་འགྱུར་ན་བྱིན་ལེན་སོགས་མ་འགྲུབ་
ཀྱང་ཉེས་པ་མེད་ཅེས་གསུངས་པ་ཉིད་ཀྱིས། དགེ་ཚུལ་ལ་ཤི་སྤར་བྱེད་དོན་མེད་པར་
གོ་ནུས་ཏེ། བར་ཆད་གཅིག་ཙམ་འབྱུང་ནའང་བྱིན་ལེན་བྱེད་པའི་དགེ་ཚུལ་བསྟེན་དོན་
མེད་པར་གསུངས་ན། སྔར་བཤད་པ་ལྟར་བར་ཆད་དྲུག་ཕལ་ཆེར་འབྱུང་བའི་དགེ་
ཚུལ་བསྟེན་དོན་མེད་པ་ལྟ་ཅི་སྨོས་པས་སོ། །བར་ཆད་འབྱུང་ངམ་མི་འབྱུང་ནི་མིག་དང་
རྣ་བ་ཡོད་པ་ཞིག་ཡིན་ན། རང་གཞན་གྱི་སྤྱོད་པ་མཐོང་བ་དང་། ཐོས་པ་ཉིད་ཀྱིས་ཅིའི་

སྤྱན་སྔ་བློ་གྲོས་རྒྱལ་མཚན་གྱི་གསུང་འབུམ།
༼༦༽
ཕྱིར་མི་ཤེས། དཔེར་ན་ཞིང་གི་མཐའ་བརྩེགས་ནི་ཞིང་མ་ཡིན་ཀྱང་། ཞིང་བསྲུང་
བའི་དོན་དུ་རྩིག་པ་དེ་ཡང་བསྲུང་དགོས་པ་ལྟར། མི་དགེ་བཅུ་སོགས་རང་བཞིན་གྱི་ཁ་
ན་མ་ཐོ་བ་སྤོང་བ་ནི་ཞིང་ལྟ་བུར་ཚུལ་ཁྲིམས་དངོས་ཡིན་ལ། ལག་ཉ་མེ་རེག་སོགས་
བཅས་རྐྱང་གི་ཉེས་པ་སྤོང་བ་ནི། ཚུལ་ཁྲིམས་དངོས་མ་ཡིན་ཀྱང་། ཞིང་གི་རགས་
རྩིག་ལྟར་ཚུལ་ཁྲིམས་བསྲུང་བའི་དོན་དུ་སྟོན་པས་བཅས་པ་མཛད་པས་དེ་ཡང་བསྲུང་
བར་བྱའོ། །ཞིང་བསྲུང་བའི་ཕྱིར་ཞིང་གི་རགས་རྩིག་བྱས་པས། རྩིག་པ་དེ་ཉིད་ཀྱིས་
ཞིང་ལ་གནོད་པར་འདུག་བཞིན་དུ། ཞིང་ཡལ་བར་བོར་ནས་རྩིག་པ་དེ་མ་འགྱེལ་བ་
ཙམ་ལ་གཙོ་བོར་འདོན་ན། ཆེས་བླུན་པ་ལྟར། ཚུལ་ཁྲིམས་དང་དགེ་སྦྱོང་ཚུལ་སོགས་
ཡལ་བར་དོར་ནས་བྱིན་ལེན་སོགས་ལ་གཙོ་བོར་བྱེད་པ་ནི་ཧ་ཅང་བླུན་པའོ། །ཚུལ་
ཁྲིམས་ཀྱི་བར་ཆད་ཀྱང་མིས་དབང་མེད་དུ་སྡིག་བྱེད་དུ་འཇུག་པ་ཁོ་ན་ལ་ཟེར་བ་མ་ཡིན་
ཏེ། ཡུལ་རྐྱེན་དང་ཕྲད་པས་རང་གིས་གཉེན་པོས་མི་ཐུབ་པར། ཚིག་རྩུབ་སོགས་ངེས
པར་འཆོར་བ་ཙམ་ནས་ཚུལ་ཁྲིམས་ཀྱི་བར་ཆད་བྱུང་བའོ། །མིས་དབང་མེད་ངེས་དགོས་
ན། དགེ་སློང་སྡིག་ཅན་ཉེ་བ་ན་དགེ་ཚུལ་དང་ནུབ་ལྷག་གནང་བ་དང་། དབྱར་གྱི་
ནང་དུ་དགེ་འདུན་དབྱེ་འདོད་དང་། མཁན་སློབ་སྨོད་འདོད་པའི་སེམས་དྲག་པོ་བྱུང་
བ་སོགས། ཚུལ་ཁྲིམས་ཀྱི་བར་ཆད་ཀྱི་དཔེར་མཛད་མི་རིགས་ཏེ། དེ་ལ་མིས་དབང་
མེད་བྱེད་དུ་བཅུག་པ་མེད་པས་སོ། །གཞན་གྱིས་དབང་མེད་བྱུང་བ་ལས། རང་གི་ཉོན་
མོངས་པའི་དབང་མེད་ཆེས་ཐུབ་སྟེ། དེའི་ཕྱིར་ཉོན་མོངས་ཀྱི་ཡུལ་རྐྱེན་སྤོང་བ་ཉིད་ལ་
རྩལ་དུ་འདོན་དགོས་ཏེ། འཆང་བ་འཇོག་པ་དང། དབེན་པར་(༥ན) འདུག་འགྲེང་
དང༌། དགེ་ཚུལ་དང་ནུབ་ལྷག་བསྲུང་བ་སོགས། ཉོན་མོངས་ཀྱི་ཡུལ་སྤོང་བ་བྱེ་བྲག་ཏུ་
བཅས་པ་དང་། ཕམ་པ་དང་པོའི་བསླབ་བྱར་ཚུལ་ཁྲིམས་ལ་གནོད་པའི་གནས་སུ་མི་
སྡོད་པ་དང་། ལྷུང་བཟེད་འཆང་བ་དང་། འཚོལ་བའི་སྤང་བའི་བསླབ་བྱའི་སྐབས་སུ་
-8-

བསླབ་བྱ་གནང་བཀག་རབ་གསལ། ༼མ༽
:
གང་ལ་ཆགས་པ་དང་ཞེན་པའི་ཡུལ་གང་ཡང་མི་བསྟེན་པར་གསུངས་པ་སོགས།
ཆགས་སྡང་གི་ཡུལ་སྤོང་དགོས་པའི་བསླབ་བྱ་སྤྱིར་བཅས་པ་མང་དུ་ཡོད་པས་སོ། །
དེས་ན་ཚུལ་ཁྲིམས་དང་ཐོས་བསམ་སྒོམ་གསུམ་གྱི་བར་ཆད་དུ་འགྱུར་བའི་དགེ་
ཚུལ་མ་བསྟེན་པ་ལ་ཉེས་པ་མེད་པ་ལྟ་ཅི་སྨོས། དེ་འདྲའི་དགེ་ཚུལ་བསྟེན་ཙམ་ནས་
ཉེས་པར་འགྱུར་བས། དེ་ལས་ལོག་ནས་དགེ་ཚུལ་མ་བསྟེན་ན། རྣམ་པ་ཐམས་ཅད་དུ་
ཉེས་པར་འགྱུར་རོ་ཞེས་སུ་ཞིག་སྨྲ། འདི་ལྟ་བུའི་གནང་བ་འཆད་ཚུལ་སྔོན་གྱི་བསླབ་
བྱ་ཆེན་མོ་ཐམས་ཅད་ལས་འབྱུང་ལ།
པས་འབྱུང་ལ། མཁས་པ་ཆེན་པོ་གཙང་ནག་པས་ཀྱང་འདི་
སྐད་དུ། དགེ་སྦྱོང་ཚུལ་དང་ཚངས་སྤྱོད་དང༌། — །སྲོག་དང་ལུས་དང་ལོངས་སྤྱོད་
ཀྱི། །བར་ཆད་རྣམ་པ་ལྔ་ཡིན་ཏེ།
ཞེ་ ། བ་བས་
བཅུ་ཡིན་ནོ། །དེ་ལ་བདག་ཉིད་དབང་བྱས་ནས། །བར་ཆད་རྣམ་པ་ལྔ་ཡི་ཕྱིར། །ཆང་
མ་གཏོགས་པ་གཞན་དག་རྣམས། །ཐམས་ཅད་གནང་བ་ཉིད་ཡིན་ཏེ། །དེ་དག་བསྲུང་
བར་བྱ་བའི་ཕྱིར། །བཅས་པ་མཛད་པ་ཡིན་པས་སོ། །དེ་ལྟ་མིན་ན་དང་པོ་ཡང་། །
བཅས་པ་མཛད་པར་མི་འགྱུར་ཏེ། །རྒྱུ་མཚན་ཁྱད་པར་མེད་ཕྱིར་རོ། །དེས་ན་
ཕན་ཡོན་ཉེས་དམིགས་ལ། །བརྟེན་ནས་བཅས་པ་ཡིན་པས་ན། །དེ་དང་དེ་ལྟར་གྱུར་
པ་ནི། །དགག་བྱ་ཡིན་ཏེ་ཟློག་པ་ནི། །བཅས་པའི་དགོས་པ་ཡིན་ཕྱིར་རོ། །བློ་ལྡན་
རྣམས་ཀྱི་དཔྱད་ནས་ནི། །ཅི་རིགས་པར་ནི་སྦྱར་བར་བྱ། །དེ་ལྟ་བས་ན་བཅས་པའི་ཁ་
ན་མ་ཐོ་བ་ལ་ཧ་ཅང་ཡང་གནང་བ་མ་ཆེས་སམ་ཞེ་ན། མདོར་ན་བློ་དང་ལྡན་པ་ཡི།
བདག་དང་གཞན་དག་གཉིས་ཀ་ཡི། །ཡང་དག་སྤོང་བ་བཞི་འགྲུབ་ཅིང་། །མྱ་
ངན་འདས་ལ་གཞོལ་བ་ནི། །བླང་བྱ་གཙོ་བོ་ཉིད་ཡིན་ནོ། །བདག་གཞན་གཉིས་
ཀྱི་ཡང་དག་སྤོང་། །དེ་ལ་སྒྲིབ་པར་འགྱུར་བ་ནི། །སྤང་བྱ་གཙོ་བོ་ཉིད་ཡིན་ཏེ། །དེ་
ཕྱིར་དགོས་པ་ཆེ་ཆུང་(༥བ)ཀུན། །དེ་ཡི་དབང་དུ་མཛད་ནས་གསུངས། །ཚེ་འདི་འབའ་
-9.

སྤྱན་སྔ་བློ་གྲོས་རྒྱལ་མཚན་གྱི་གསུང་འབུམ། ༼༦༽
ཞིག་ཆེད་དུ་ནི། །གནང་བཀག་བཅས་པ་མ་ཡིན་ཏེ། །དེ་ཉིད་སྤང་བྱ་ཡིན་ཕྱིར་
རོ། །མངོན་མཐོ་ཙམ་ཡང་འབྲས་མིན་པས། །དེ་དོན་གཉེར་བ་འདིར་བཀག་གོ །འོན་
ཀྱང་འདི་ནི་བསྟན་པ་ལ། །ཞུགས་པའི་གང་ཟག་ཡིན་པའི་ཕྱིར། །དེ་ཡི་དགོས་པ་ཆེ་
ཆུང་དང་། །སྦྱར་ནས་དེ་ལ་འཇུག་པར་བྱ། །ཞེས་སོགས་ཞིབ་ཏུ་གསུངས་ཏེ། འདིར་
བར་ཆད་ལྔར་མཛད་ལ། གཞན་དག་ཏུ་ནི་བསོད་ནམས་ཀྱི་བར་ཆད་དང༌། གཞན་དད་
པའི་བར་ཆད་དང་བདུན་དུ་མཛད་དོ། །འདུལ་བ་ལུང་ལས་ནི་བར་ཆད་བརྒྱད་ཅེས་
འབྱུང་སྟེ། བར་ཆད་བདུན་དང་དབྱེ་བསྡུ་ཞིག་ཡིན་ནམ་བརྟག་གོ །ཉེས་བྱས་ཀྱི་སྡེ་
ཕལ་ཆེར་ནི། གཞན་མ་དད་པ་སྤང་བའི་ཕྱིར་བཅས་ལ། གཞན་ཡང་མང་བས་དད་
པའི་བར་ཆད་ཅེས་པའང་རིགས་ཏེ། གཞན་དད་པའི་བར་ཆད་དུ་འགྱུར་གྱི་རྟོག་དཔྱོད་
མི་ཤེས་པར། ཨུ་ཚུགས་ཀྱིས་བཅས་རྐྱང་བསྲུང་བ་ཡང་མང་དུ་མཐོང་ངོ་། །དེ་ཡང་དཔེར་
ན་ཁ་ཅིག་ཏུ་བྱིན་ལེན་བྱས་ན་གཞན་དུ་མ་མི་དད་ཅིང་འཕྱ་བ་སོགས་བྱེད་ན། སྐབས་
དེར་བྱིན་ལེན་བཏང་སྙོམས་སུ་བྱེད་དགོས་པ་ཡོང་དགོས་པ་ཡོང་བ་སོགས་ཤེས་དགོས་
པའོ། །དེས་ན་དེ་དག་བསྲུང་བའི་ཕྱིར། ཞེས་སོགས་ནི། དགེ་ཚུལ་བསྟེན་པ་ལས་ཚིག་
རྩུབ་མང་དུ་འཆོར་བ་སོགས་དང་། ཐོས་བསམ་སྒོམ་གསུམ་སོགས་མི་འཕེལ་ན། བྱིན་
ལེན་སོགས་ཉེས་མེད་དུ་གནང་རིགས་ཏེ། མི་དགེ་བ་སྤང་བའི་དོན་དུ་བཅས་པ་མཛད་
པ་ཡིན་པའི་ཕྱིར་དང་། དེ་ལྟ་མིན་པར་ཚིག་རྩུབ་སོགས་མང་དུ་འཆོར་ཡང་། དེ་མི་
བསྲུང་བར་བྱིན་ལེན་སོགས་ལ་རྩལ་དུ་འདོན་རྒྱུ་ཡིན་ན། :: དང་པོ་ནས་མི་དགེ་བ་
བསྲུང་བར་བྱ་བའི་ཕྱིར། བྱིན་ལེན་ལ་སོགས་པའི་བཅས་པ་མཛད་དོན་མེད་དོ། །མི་
དགེ་བ་སྤོང་བ་ལ་རྩལ་དུ་འདོན་མི་དགོས་པར་འདུག་པས་སོ། །ཞེས་དགེ་ཚུལ་མེད་
མི་རུང་དུ་དགོས་པ་ཡིན་ནོ་ཞེས་སོགས་ལ་གནོད་བྱེད་དང་། རང་ཕྱོགས་ལ་སྒྲུབ་བྱེད་
བརྗོད་པའོ། །
- 10 -

བསླབ་བྱ་གནང་བཀག་རབ་གསལ།
:
དཔེར་ན་ལྷ་རྗེས། ནད་པའི་ནད་སེལ་བའི་ཕྱིར་སྨན་བཏང་བ་ལས། སྨན་དེས་
དུག་འཕེལ་ན། སྨན་དེ་འཐུང་རྒྱུ་མ་ཡིན་པའི་ཁར་དོར་དགོས་པ་ཡིན་ན། མ་འཐུངས་
པ་ལ་ཉེས་པ་མེད་པ་ལྟ་ཅི་སྨོས།
དེ་བཞིན་དུ་སྟོན་པས་ལས་དང་(༦ན)ཉོན་མོངས་པ་
སྤང་བའི་ཕྱིར། མེ་རེག་དང་ལག་ཉ་སོགས་སྤོང་བ་དང༌། བྱིན་ལེན་བྱ་བ་སོགས་ཀྱི་
བཅས་པ་མཛད་པ་ལས།
མོངས་པ་འཕེལ་ན། སྐབས་དེར་བྱིན་ལེན་སོགས་མ་གྲུབ་ཀྱང་། ཉེས་པ་ཡོང་དོན་མེད་
པ་ཡིན་ནོ། །སྐབས་དེར་ཡང་གནང་བ་མིན་ན་གང་དུ་གནང་། བར་ཆད་དྲུག་གི་ངོར་
གནང་ངོ་། །ཞེས་པ་ཡང་ཚིག་ཙམ་དུ་འགྱུར་རོ། །དེས་ན་ཕན་ཡོན་ཉེས་དམིགས་ལ་
ཞེས་སོགས་ནི་དོན་ལེགས་པར་བསྡུས་ནས་སྟོན་པ་སྟེ། བཅས་པ་མཛད་པའི་དགོས་
པའི་སྙིང་པོ་ཡིན་པས་ས་ལམ་གྱི་རྟོགས་པ་དངོས་སམ་ཆ་མཐུན་པ་ཅི་སྐྱེ་དང་། ལས་
བྱིན་ལེན་སོགས་ལ་འབད་པ་དེ་ཉིད་ཀྱིས་ལས་དང་ཉོན་
ཉོན་ལ་གནོད་པ་ཅི་འཁྱོལ་དེ་ཉམས་སུ་བླང་བྱ་དང་། ལས་དང་ཉོན་མོངས་པའི་
གྲོགས་སུ་གང་འགྲོ་དེ་དོར་བྱ་ཡིན་ཞེས་པའོ། །དེའི་རྒྱུ་མཚན་ཡང་བསླབ་པའི་གནང་
བཀག་རྣམས་ཚེ་འདིའི་དོན་ཡང་མིན་ཅིང་། ཚེ་ཕྱི་མའི་དོན་ཙམ་ཡང་མིན་ལ། ཐར་
པ་དང་མྱ་ངན་ལས་འདས་པ་ཁོ་ནའི་ཆེད་ཡིན་པས། དེ་ལ་གང་ཕན་དེ་སྒྲུབ་རྒྱུ་ཡིན་
པས། དེ་ལ་གང་ཕན་དང་གང་གིས་གནོད་ཀྱི་དགག་བྱ་དགོས་པ་ཅི་ཡིན་བསྲུང་སྡོམ་
ལ་འབད་པར་བྱ་ཡི། ཨུ་ཚུགས་ཀྱིས་བསྲུང་སྡོམ་དང་མོས་རློམ་དང་ཕོ་རུས་ཀྱི་བསྲུང་
སྡོམ་ལ་དགོས་པ་མེད་དོ་ཞེས་པའོ། །དེ་རྣམས་ནི་རིགས་པ་དང་འདུལ་བ་མདོ་རྩ་བའི་
ལུང་གིས་བསྒྲུབ་པའོ། །ལུང་གསལ་བ་ནི། འཕགས་པ་ཐོགས་མེད་ཀྱི་འདུལ་བ་བསྡུ་
བར། ངན་འགྲོར་འགྲོ་བར་འགྱུར་བ་དང༌། །བདེ་འགྲོ་ཆོས་ཀྱིས་རྙེད་པ་དང་། །སྲོག་
དང་དགེ་སྦྱོང་ཚུལ་གྱི་ནི། །བར་དུ་གཅོད་པ་གང་ཡིན་པ། །དེ་ནི་སངས་རྒྱས་འགོག་
པར་མཛད། །གནང་བ་དེ་ལས་ཟློག་པ་ཡིན། །ཞེས་བར་ཆད་དྲུག་གང་འོང་བ་དེ་
- 11 -

སྤྱན་སྔ་བློ་གྲོས་རྒྱལ་མཚན་གྱི་གསུང་འབུམ། ་ ༼༦༽
བཀག་པ་དང་། བར་ཆད་དྲུག་གང་ཡང་མེད་པ་གནང་བ་ཡིན་ནོ། །ཞེས་གསལ་བར་
གསུངས་སོ། །
དེས་ནི་གཙང་ནག་པའི་གསུང་སྔར་དྲངས་པ་དེ་ལས། འོ་ན་ཧ་ཅང་གནང་བ་མ་
ཆེས་སམ་ཞེས་སོགས་གསུངས་པ་ནི། འདི་ལྟར་བཤད་པ་ན་ཨུ་ཚུགས་ཀྱིས་བསྲུང་
སྡོམ་ལ་ཞེན་པ་ཁ་ཅིག་དེ་ལྟ་ན་བཅས་པའི་གནང་བ་ཆེས་འགྲོ་བས་མི་འཐད་དོ་སྙམ་དུ་
སེམས་པ་ལ་སྔར་བཤད་པ་ལྟར་ལན་མཛད་པའོ། །(༦བ)དེ་ལྟར་སེམས་པ་ད་ལྟར་ཡང་
མེད་པར་སྣང་བས་དེ་གོ་བར་བྱ་བ་གལ་ཆེའོ། །འོན་ཀྱང་བཤད་པ་ལྟར་བར་ཆད་འོང་
བར་སྣང་ན་དགེ་ཚུལ་ལ་ཤི་སྤར་བྱེད་མི་དགོས་ཞེས་སྨྲས་པ་ཡིན་གྱི། བར་ཆད་མི་ཡོང་
བར་སྣང་ན་ནི། དགེ་ཚུལ་འབད་པ་ཆེན་པོས་བསྟེན་དགོས་ལ། གལ་ཏེ་མི་བསྟེན་ན་
ལག་ཉ་མེ་རེག་དང་བྱིན་ལེན་མེད་པའི་ཉེས་པ་སོགས་ཉེས་པ་ཤིན་ཏུ་མང་བས་རྟག་ཏུ་
གོས་པར་འགྱུར་ལ། དེ་ཡིས་ཚེ་འདི་ཕྱི་ཐམས་ཅད་དུ་བརླག་པར་འགྱུར་རོ། །བར་ཆད་
ཀྱི་དབང་གིས་དགེ་ཚུལ་མི་བསྟེན་པ་རྣམས་ཀྱིས་ཀྱང་བག་མེད་པྲ་ཆལ་ལ་མི་གཏོང་
བར་ངེས་པ་ཅན་གྱི་དགེ་ཚུལ་བསྟེན་རྒྱུ་མ་བྱུང་ཡང་། བྱིན་ལེན་སོགས་ལ་བརྩོན་པར་
བྱ་དགོས་ཏེ། དཔེར་ན་ཚ་དྲོ་ལན་ཅིག་ལ་བྱིན་ལེན་བྱེད་པ་འཛོམ་བྱུང་ནའང་ཁྱད་དུ་མི་
གསོད་པ་དང་རྒྱུན་དུ་མི་འགྲུབ་ཙར། ལན་ཅིག་བྱས་མ་བྱས་འདྲ་སྙམ་དུ་མི་བསམ་
པ་ལ།ོ
པར། ཉེས་ལྟུང་
གིས་འཇོམས་པར་འགྱུར་རོ། །དེའི་ཕྱིར་བྱིན་ལེན་སོགས་བཅས་པ་ཕྲའུ་ཙམ་ལའང་
གུས་པས་བསླབ་པར་བྱའོ། །ཀུན་མཁྱེན་འགྲོ་བའི་གཉེན་གཅིག་པུ། །དེ་ཡི་གསུང་གི་
བདུད་རྩི་མཆོག །གནང་བཀག་རྒྱ་མཚོ་ལེགས་རྟོགས་ནས། །ཚུལ་བཞིན་སློབ་
རྣམས་སྐལ་བ་བཟང་། །གལ་ཏེ་འདི་ལ་ནོངས་པའི་ཚོགས། །མཆིས་ན་རྒྱལ་བ་སྲས་
བཅས་ཀྱི། །སྤྱན་སྔར་བསམ་པ་ཐག་པས་འཆགས། །བག་ཆགས་བཅས་པ་དག་གྱུར་
- 12 -

བསླབ་བྱ་གནང་ རབ་གསལ། ༼མ༽
ཅིག །འདི་ཡི་དགེ་བས་འགྲོ་བ་ཀུན། །སྐྱེ་བ་ཀུན་ཏུ་རྒྱལ་བ་ཡི། །བཅས་པའི་གནང་
བཀག་མ་ལུས་པ། །རྒྱལ་བའི་དགོངས་བཞིན་ལེགས་རྟོགས་ནས། །ཀུན་མཁྱེན་
གོ་འཕང་མྱུར་ཐོབ་ཤོག
།ཅེས་འདུལ་བའི་བསླབ་བྱ་གནང་བཀག་རབ་གསལ་འདི་
བཙུན་པ་བློ་གྲོས་རྒྱལ་མཚན་གྱིས་སྐམ་དགོན་བདེ་ཆེན་གླིང་གི་གཙུག་ལག་ཁང་དུ་སྦྱར་
བ་སེམས་ཅན་ལ་ཕན་ཐོགས་པར་གྱུར་ཅིག །
ཀ ཀ ཏྟཾ,, ཚི ཛྷ
ང 1:|:་་་་་
མ་
བྷཏི ནྟི
༡༩,
།'ཝ, ནྟི སྐད།
་ ་ ་ ་
ཙ ན བ ,
e
+
, c
1:|:|